Høringssvar Budget 2027 - Omstillingskataloget Syddjurs Kommune.
På vegne af Medarbejderne i Center for Social Rehabilitering. CSR.

16-I-01: Øget mulighed for dagbehandling på rusmiddelområdet
Medarbejderne ser positivt på ambitionen om at tilbyde flere borgere behandling i eget nærmiljø som alternativ til døgnbehandling. Samtidig giver forslaget anledning til bekymring omkring de fysiske rammer i Rusmiddelcenteret. En udvidelse af indsatsen med flere borgere vil kræve adgang til flere egnede lokaler, hvis behandlingen skal kunne gennemføres fagligt forsvarligt og med den nødvendige kvalitet.
Derudover efterlyses en nærmere afklaring af, hvordan dagsbehandling i praksis skal tilrettelægges, så borgerne fortsat kan fastholde beskæftigelse, uddannelse eller anden meningsfuld aktivitet. Dette vurderes som en vigtig forudsætning for et vellykket behandlingsforløb og for at styrke borgernes muligheder for varig recovery. Det er derfor vigtigt, at den fremtidige model understøtter både behandlingsbehov og tilknytning til hverdagslivet.

16-I-02: Udvidet mestringsvejledning
Vi er bekymrede for, at den forventede besparelse på 750.000 kr. er realistisk. Forslaget bygger på en hypotese om, at flere borgere kan hjemtages fra eller undgå eksterne tilbud. Da prøvehandlingen først er igangsat den 8. august 2026, foreligger der endnu ikke nok erfaringer eller data, der dokumenterer den forventede effekt. På nuværende tidspunkt er kun én borger indskrevet til weekenddækning.
Vi finder det derfor usikkert om den indregnede besparelse i omstillingskataloget, er realistisk. Der er behov for en nærmere afdækning af borgernes behov samt et styrket samarbejde med §83-området for at vurdere, om nogle borgere kan modtage et mindre indgribende tilbud i weekenderne. Yderligere kalder det på en stærk faglig visitation, både for at sikre det nye tiltag, men også for at sikre at borgere får det tilbud til har behov for.

Derudover er vi opmærksomme på enkelte forslag der kan have afledte effekter på vores område. Eks. 

Forslag 11-R-03 Reduktion af PPR
Det foreslås at reducere PPR’s budget med 0,5 mio. kr. 
 Mindre tid til at udarbejde Pædagogisk, Psykologisk Vurderinger (PPV’er)
 Mindre rådgivning og sparring til skoler og dagtilbud 
 Mindre tilstedeværelse i institutioner og på skoler
Vi er bekymrede for, at en reduktion i PPR kan svække den tidlige forebyggende indsats for børn og unge i mistrivsel. Manglende tidlig støtte kan medføre, at flere unge senere udvikler psykiske udfordringer, misbrug eller behov for udredning og omfattende støtteforanstaltninger i voksenlivet. En stærk forebyggende indsats i barndommen er afgørende for at mindske disse risici og sikre bedre livsmuligheder for den enkelte.

Forslag 16-R-01 Reduktion af åbningstiden i et af aktivitets- og samværstilbuddene i Marie Magdalene fra kl. 9.00 til kl. 10.00 samt et tættere samarbejde mellem botilbud og aktivitetstilbud. Forslaget indeholder en forventet reduktion svarende til 0,3 fuldtidsstilling. 
Hvilke konsekvenser kan det have for vores borgere?


